Barth
Store norske leksikon,Historie,Historiske hjelpevitenskaper,Slektsforskning og genealogi,Utenlandske slekter
Barth er en norsk slekt. Den første sikkert kjente stamfar for den norske familien var en saksisk bergmann, Georg Barth, hvis sønn Daniel Barth (1607–1656) døde som overbergmester på Kongsberg. Fra hans sønn stempelskjærer Caspar Barth (1651–1708) og fra datteren Anne Marie Barth (1647–1691) utgår flere grener av slekten.
Caspar Barth var farfars farfar til prost Thomas Frederik Weibye Barth (1820–1902), som igjen var farfar til geologen, professor Tom (egentlig Thomas Fredrik) Weiby Barth (1899–1971) og zoologen, professor Edvard Kaurin Barth (1913–1996). Tom Barth var far til antropologen, professor (Thomas) Fredrik Weybye Barth (1928–2016).Anne Marie Barth var gift med toller i Sunnhordland Anders Rasmussøn Rasch (død 1682). Deres sønn Daniel Barth (1674–1716) ble byfogd i Kragerø og hans sønnesønn Daniel Barth (1738–1794), kjøpmann og postmester samme sted, var farfars far til naturforskeren og forfatteren, forstmester Jacob Bøckmann Barth (1822–1892) – som igjen var far til professor i skogskjøtsel og skogpleie ved Norges Landbrukshøgskole Agnar Johannes Barth (1871–1948), og til marinemaleren Carl Wilhelm Bøckmann Barth (1847–1919).Til slekten hører også ambassadør Bjørn Barth (1931–2014). Les mer i Store norske leksikon genealogi norsk bergverkshistorie